Osmo Tapio Räihälä

Osmo Tapio Everton Räihälä (s. 15. tammikuuta 1964 Suomussalmi) on suomalainen säveltäjä. Räihälän tuotantoon kuuluu kamarimusiikkia, vokaali- ja elektronista musiikkia, lukuisia konserttoja sekä teoksia sinfoniaorkesterille.https://www.raihala.comhttps://core.musicfinland.fi/composers/osmo- tapio-raihala Hänen tunnetuin teoksensa on Barlinnie Nine, joka on musiikillinen muotokuva skottilaisesta jalkapalloilijasta Duncan Fergusonista. http://www.musicweb- international.com/classrev/2014/Apr14/Raihala_peat_ABCD367.htm Räihälän musiikkia on esitetty Suomen lisäksi muissa Pohjoismaissa sekä muun muassa Yhdysvalloissa, Isossa-Britanniassa, Ranskassa, Saksassa, Hollannissa, Venäjällä, Puolassa, Irlannissa ja Tšekin tasavallassa. Rock-muusikkona aloittanuthttp://www.raihala.com/suomi/index.html Räihälä on opiskellut sävellystä Harri Vuoren johdolla, mutta on todennut olevansa lähinnä itseoppinut.http://www.uusinta.com/Uusinta_Publishing_Company/Raihala_Osmo_Tapio.html Räihälä perusti vuonna 1998 nykymusiikkiyhtye Uusinta Ensemblen, jonka kanssa hän on toiminut läheisessä yhteistyössä.http://raihala.com/suomi/index.html Räihälän ensimmäinen albumi, Värikallio ilmestyi 2006.http://www.musicweb- international.com/classrev/2006/Mar06/Raihala_Rock_painting_UUCD103.htm Se sisältää pääasiassa hänen kamarimusiikkiaan. Vuonna 2014 ilmestynyt Peat, Smoke & Seaweed Storm keskittyy enemmän orkesterimusiikkiin. Vuonna 2024 ilmestynyt Zensolence koostuu jälleen kamarimusiikista, mutta mukana on myös vokaali- ja elektronista musiikkia. https://www.kairos- music.com/cds/0022030kai Räihälän musiikin kustantaja on saksalainen Sikorski Musikverlage.http://www.sikorski.de/9454/en/raeihaelae_osmo_tapio.html Räihälän sävellystyyli perustuu vapaatonaalisuuteen. Hän on yhdistänyt joissakin teoksissaan nykymusiikin sävelkieleen vaikutteita muun muassa rock- musiikista ja jazzista. Hän on kertonut olevansa synesteetikko, jolle musiikki on yksi kuvataiteen lajeista.http://www.sikorski.de/media/files/1/13/27/10031/sikorski_magazin_4_2015.pdf Sävellystyönsä ohessa Räihälä on esiintynyt Yle Teeman Kausikortti-ohjelmassa ja toimittanut Yle Radio 1:lle muun muassa progressiivisen musiikin erikoisohjelmaa Karmiininpunaisen kuninkaan hovi. Hänen puolisonsa on viulisti Maria Puusaari.Osmo Tapio Räihälä: An interview by Tom Moore 20.4.2010. Viitattu 20.12.2016 Räihälä tunnetaan myös musiikkikirjoittajana. Hänen nykymusiikkia käsittelevä esikoiskirjansa Miksi nykymusiikki on niin vaikeaa palkittiin vuonna 2021 tietokirjallisuuden Finlandia- palkinnolla.https://www.is.fi/viihde/art-2000008446445.html Räihälä toimi vuoden 2018 Pohjoismaisten musiikkipäivien taiteellisena johtajanahttp://composers.fi/pomp/ https://yle.fi/uutiset/3-10505899?origin=rss ja vuodesta 2024 Suomen säveltäjien puheenjohtajana.https://composers.fi/suomen-saveltajat-ryn- puheenjohtajaksi-osmo-tapio-raihala/ == Teoksia == === Orkesterimusiikkia === * Barlinnie Nine (1999/2005) * Ardbeg (2003) * Värikallio (kamariorkesteri, 2003) * Håkan Belgiassa (alttoviulukonsertto, 2002) * Sellokonsertto (2006) * Rautasade (2008) * Oboekonsertto (2010) * Käyrätorvikonsertto (2013) * Myriad (2015) * Mural (2017) * Stream (2017) * Claroscuro (bassoklarinettikonsertto, 2019) * Verve (2022) * Swerve (2022) * Aistillinen kohtaaminen itäisessä puutarhassa (konsertto kahdelle viululle ja orkesterille, 2023) === Kamarimusiikkia === * Rampant (1997) * Damballa (2000) * Jousikvartetto nro 2 ”Jobimao” (2000) * Stoa Trilogy (2002) * De-cadenza (2005) * Freefoot (2006) * Zénith (2011) * Zen (2011) * Seurat I (2012) * Les Oréades (2014) * Motherlode (2016) * Temptations (2017) * Kirkasvetinen (2018) * Swarm (2020) * Jousikvartetto nro 3 ”Insolenza” (2021) * Biohajoava suudelma (2024) ===Kirjallinen tuotanto=== * == Diskografia == * Saatana saapuu Turkuun (KACD2001-2, 1999) * Chadwick Drive (FFCD1025, 1999) * Damballa (UUCD101, 2004) * Rampant (UUCD103, 2006) * Damballa (UUCD103) * Jousikvartetto nro 2 ”Jobimao” (UUCD103) * Lyckselen kuningas (UUCD103) * Stoa Trilogy (UUCD103) * Vuokin keisari (UUCD103) * Värikallio (UUCD103) * Peat, Smoke & Seaweed Storm (ABCD367, 2014) * L'homme à la licorne (OPTCD-15013, 2015) * Kirkasvetinen (AVI8553408, 2018) * Kalliokirskuja (WREC1, 2020) * Zensolence (KAIROS, 2024) === Muuta === Osmo Tapio Räihälä tunnetaan Evertonin kannattajana, mikä näkyy myös joidenkin hänen sävellystensä nimissä.http://football.guardian.co.uk/theknowledge/story/0,13854,1480569,00.html Nuoruudessaan hän on toiminut myös punkyhtye Neuroosin laulajana.http://www.finnmusic.net/main.php?62535d58480775535112 == Lähteet == == Aiheesta muualla == *Räihälän kotisivut *Räihälä Music Finlandin sivuilla *Räihälä Boosey & Hawkesin sivulla Luokka:Suomalaiset taidemusiikin säveltäjät Luokka:Finlandia-palkinnon saajat Luokka:Vuonna 1964 syntyneet Luokka:Elävät henkilöt